Document ID: 32009R0386

KOMISSION ASETUS (EY) N:o 386/2009,
annettu 12 päivänä toukokuuta 2009,
Euroopan parlamentin ja neuvoston asetuksen (EY) N:o 1831/2003 muuttamisesta uuden rehun lisäaineiden funktionaalisen ryhmän perustamiseksi
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 6 artiklan 3 kohdan,
sekä katsoo seuraavaa:
(1)
Asetuksessa (EY) N:o 1831/2003 säädetään rehun lisäaineiden sijoittamisesta niiden käyttötarkoitusten ja ominaisuuksien perusteella luokkiin ja näiden luokkien sisällä funktionaalisiin ryhmiin.
(2)
On kehitetty uusia rehun lisäaineita, joilla estetään tai vähennetään mykotoksiinien absorptiota, edistetään niiden erittymistä tai muutetaan niiden vaikutustapaa ja siten lievennetään mykotoksiinien mahdollisia haitallisia vaikutuksia eläinten terveyteen.
(3)
Tällaisten tuotteiden käyttö ei saa johtaa Euroopan parlamentin ja neuvoston direktiivin 2002/32/EY (2) puitteissa vahvistettujen voimassa olevien enimmäis- tai ohjeellisten pitoisuuksien nousemiseen, vaan sen olisi parannettava lainmukaisesti markkinoille saatetun rehun laatua ja antaa lisätakeita eläinten terveyden ja kansanterveyden suojelemiseksi.
(4)
Koska tällaisia rehun lisäaineita ei voida sijoittaa mihinkään asetuksessa (EY) N:o 1831/2003 vahvistettuun funktionaaliseen ryhmään, on tarpeen lisätä uusi funktionaalinen ryhmä teknologisten lisäaineiden luokkaan.
(5)
Sen vuoksi asetusta (EY) N:o 1831/2003 olisi muutettava.
(6)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1831/2003 liitteessä I olevaan 1 kohtaan seuraava alakohta:
”m)
aineet, joilla vähennetään mykotoksiinikontaminaatiota: aineet, joilla voidaan estää tai vähentää mykotoksiinien absorptiota, edistää niiden erittymistä tai muuttaa niiden vaikutustapaa.”
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä toukokuuta 2009.

Labels: 0
1
17
6